Budapest Főváros Önkormányzata Közgyűlésének
 ……../2017. (        ) önkormányzati rendelete
a 2017. évi igazgatási szünet elrendeléséről
Budapest Főváros Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, és a közszolgálati tisztviselőkről szóló 2011. évi CXCIX. törvény 232. § (3) bekezdésben meghatározott feladatkörében eljárva a következőket rendeli el:
1. §
A rendelet hatálya a Főpolgármesteri Hivatalban (a továbbiakban: Hivatal) dolgozó köztisztviselőkre, ügykezelőkre, munkavállalókra és az ösztöndíjas foglalkoztatottakra terjed ki.
2. §
A Hivatal 2017. évi munkarendjében 2017. december 22-től december 29-ig terjedő időtartamra (összesen 4 munkanapra) igazgatási szünet kerül elrendelésre.
3. §
Ez a rendelet a kihirdetését követő napon lép hatályba, és 2018.  január 2-án hatályát veszti.



	            Sárádi Kálmánné dr.
                     főjegyző

	Tarlós István
főpolgármester



















INDOKOLÁS

Általános indokolás
A Fővárosi Közgyűlés, a korábbi évek gyakorlatához igazodóan a közszolgálati tisztviselőkről szóló 2011. évi CXCIX. törvény 232. § (3) bekezdés alapján igazgatási szünetet rendel el a Főpolgármesteri Hivatalban dolgozók vonatkozásában a rendes szabadság kiadására. 
Részletes indokolás
Az 1. §-hoz

A rendelet személyi hatálya a Főpolgármesteri Hivatalban dolgozó köztisztviselőkre, ügykezelőkre, munkavállalókra és a Hivatalnál a pályakezdő fiatalok, az ötven év feletti munkanélküliek, valamint a gyermek gondozását, illetve a családtag ápolását követően munkát keresők foglalkoztatásának elősegítéséről, továbbá az ösztöndíjas foglalkoztatásról rendelkező 2004. évi CXXIII. törvény 9 -16. §-a szerinti ösztöndíjas foglalkoztatottakra terjed ki. 
A 2. §-hoz

Az igazgatási szünet időtartamát határozza meg. A hivatali szervezet vezetője egyes munkakörökben a feladatellátáshoz igazodóan a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet 14. §-a alapján a szabadságot eltérően jogosult kiadni.
A 3. §-hoz

A rendelet hatálybalépéséről és hatályon kívül helyezéséről rendelkezik.










